تبریزده چوخ سایدا اینسان ایمضا توپلایاراق ۱۹ مایین اؤلکهده میللی داغچیلیق گونو کیمی قید اولونماسینی طلب ائدیب.
آخار. آذ خبر وئریر کی، سویداشلاریمیز ایمضالادیقلاری کاغیذدا نپالین لهوتسه زیروهسینی مایین ۱۹-دا فتح ائدن قیچی سازین الده ائتدیی اوغورا ایشاره ائدرک بو اؤنملی گونون تاریخه دوشمهسینی ایستهییبلر.
یازی ایران گنجلر و ایدمان ناظری مسعود سلطانیفره عنوانلانیب:
«قهرمان آذربایجان اهالیسی ایرانین داغچیلیق ایدمانینی تبلیغ ائتمک مقصدی ایله اؤلکه تاریخینین ان گوجلو داغچیسی اولان ا.قیچیسازا حؤرمت علامتی اولاراق ۱۹ مایین اؤلکهنین رسمی تاریخینده قید اولونماسینی ایستییر».
خاطیرلاداق کی، هیمالای زیرولرینی فتح ائدن مشهور داغچی مایین ۱۹-او ساعت ۱۲:۲۲-ده لهوتسه زیروهسینه قالخاراق دونیا داغچیلیق سککیزمینلیکلر کلوبونا قوشولماغی باجاریب.
آذربایجانلی آلپینیست مایین ۳۱-ده دوغما شهری تبریزه دؤنرکن هاوا لیمانیندا چوخ سایدا سویداشیمیز طرفیندن آلقیشلارلا قارشیلانیب. او، اهالییه تشکور ائدرک قازاندیغی مئدال و الده ائتدیی اوغورلاری بؤلگه اهالیسینه حصر ائتدیینی بیلدیریب.
قیچیساز بو ناعلیتدن سونرا دونیانین ۸ مین متردن یوکسک اولان ۱۴ زیروهسینی اوکسیژن بالونو اولمادان فتح ائدن ۱۷-جی داغچی اولوب.
azb_Arab azb_Arab pes_Arab azb_Arab azb_Arab azb_Arab azb_Arab